ҚазХҚ және ӘТУ оқытушылары мен студенттерінің БАҚ-тағы гендерлік теңдік және зорлық-зомбылық мәселелерін жариялау бойынша тренингке қатысуы
"ҚазХҚ және ӘТУ оқытушылары мен студенттерінің БАҚ-тағы гендерлік теңдік және зорлық-зомбылық мәселелерін жариялау бойынша тренингке қатысуы"|"http://www.ablaikhan.kz/kz/about-us/about-us/news/6562-қазхқ-және-әту-оқытушылары-мен-студенттерінің-бақ-тағы-гендерлік-теңдік-және-зорлық-зомбылық-мәселелерін-жариялау-бойынша-тренингке-қатысуы.html"
TITLE: ҚазХҚ және ӘТУ оқытушылары мен студенттерінің БАҚ-тағы гендерлік теңдік және зорлық-зомбылық мәселелерін жариялау бойынша тренингке қатысуы
URL: http://www.ablaikhan.kz/kz/about-us/about-us/news/6562-қазхқ-және-әту-оқытушылары-мен-студенттерінің-бақ-тағы-гендерлік-теңдік-және-зорлық-зомбылық-мәселелерін-жариялау-бойынша-тренингке-қатысуы.html
META: "ҚазХҚ және ӘТУ оқытушылары мен студенттерінің БАҚ-тағы гендерлік теңдік және зорлық-зомбылық мәселелерін жариялау бойынша тренингке қатысуы"|"http://www.ablaikhan.kz/kz/about-us/about-us/news/6562-қазхқ-және-әту-оқытушылары-мен-студенттерінің-бақ-тағы-гендерлік-теңдік-және-зорлық-зомбылық-мәселелерін-жариялау-бойынша-тренингке-қатысуы.html"
TOTAL WORDS: 205
DATE: 14 Нояб
2024
AUTHOR(S):
TEXT: 2024 жылдың 12-13 қарашасында Алматы қаласында журналистерге гендерлік теңдікті, жұбайлық қатынастар мен әкелік міндеттерді насихаттау, сондай-ақ, БАҚ-та гендерлік зорлық-зомбылық мәселелерін жариялау арналған тренинг өтті. Іс-шара Қазақстандағы журналистердің әлеуетін нығайту, гендерлік зорлық-зомбылық сияқты күрделі және сезімтал тақырыптарды сапалы жариялауға көмек көрсету және ерлерді зорлық-зомбылықпен күресуге тарту мен әлеуметтік нормаларды өзгерту концепциясын ілгерілетуге бағытталған ЮНФПА бастамасы аясында ұйымдастырылды. Тренингтің негізгі бағыты қатысушыларды БАҚ-та гендерлік зорлық-зомбылық жағдайларын дұрыс әрі этикалық тұрғыдан көрсетуге үйрету болды. Журналистер мен редакторлар, сондай-ақ университет оқытушылары мен студенттері зорлық-зомбылық құрбандарын стигматизациялаудан қалай аулақ болу керектігін, нәзік тақырыптарды қалай дұрыс шешу керектігін және осы тақырыпта репортаж жасағанда қандай кәсіби стандарттарды сақтау қажеттігін үйренді. Халықаралық коммуникациялар кафедрасының профессорлық-оқытушылық құрамы мен Журналистика бәләм беру бағдарламасы студенттері маңызды бөлігіне айналған семинарларға, пікірталастарға және практикалық жаттығуларға белсене қатысты. Олар зорлық-зомбылықтың негізгі аспектілерін, ақпарат көздерімен жұмыс істеуді және қоғамдық сананы қалыптастырудағы бұқаралық ақпарат құралдарының рөлін зерттеді. Сондай-ақ тренингке қатысушылар Қазақстандағы осы саладағы қазіргі жағдаймен танысып, гендерлік теңдікті насихаттауға және зорлық-зомбылықтың алдын алуға ер адамдарды тартуға көмектесетін MenEngage жобасы туралы білді. Тренинг нәтижесінде барлық қатысушылар сертификаттар және зорлық-зомбылық жағдайларын дұрыс жариялау бойынша практикалық ұсыныстар алды, бұл оларға осы өзекті мәселелерді шешуде өздерінің әлеуметтік жауапкершілігін сезінуге мүмкіндік берді. Сондай-ақ қоғамдағы зорлық-зомбылықтың алдын алу және ақпараттандыруды арттыруға бағытталған коммуникациялық науқандарды өткізудің маңыздылығы айтылды
